CELEX: 42011D0712
Language: et
Date: 2011-06-10 00:00:00
Title: 2011/712/: Nõukogus kokku tulnud liikmesriikide valitsuste esindajate otsus, 10. juuni 2011 , millega volitatakse nõukogu eesistujariiki pidama liikmesriikide nimel läbirääkimisi Euroopa metsi käsitleva õiguslikult siduva kokkuleppe nende sätete üle, mis kuuluvad liikmesriikide pädevusse

1.11.2011   
            
            
               ET
            
            
               Euroopa Liidu Teataja
            
            
               L 285/1
            
         NÕUKOGUS KOKKU TULNUD LIIKMESRIIKIDE VALITSUSTE ESINDAJATE OTSUS,
   10. juuni 2011,
   millega volitatakse nõukogu eesistujariiki pidama liikmesriikide nimel läbirääkimisi Euroopa metsi käsitleva õiguslikult siduva kokkuleppe nende sätete üle, mis kuuluvad liikmesriikide pädevusse
   (2011/712/EL)
   NÕUKOGUS KOKKU TULNUD LIIKMESRIIKIDE VALITSUSTE ESINDAJAD,
   arvestades järgmist:
   
               (1)
            
            
               Otsus alustada läbirääkimisi Euroopa metsi käsitleva õiguslikult siduva kokkuleppe üle võidakse võtta vastu 14.–16. juunil 2011 Norras Oslos toimuval kuuendal Euroopa metsade kaitset käsitleval ministrite konverentsil.
            
         
               (2)
            
            
               Nõukogu eesistujariigile tuleks anda volitused pidada liikmesriikide nimel läbirääkimisi Euroopa metsi käsitleva õiguslikult siduva kokkuleppe nende sätete üle, mis kuuluvad liikmesriikide pädevusse,
            
         ON VASTU VÕTNUD KÄESOLEVA OTSUSE:
   Artikkel 1
   1.   Liikmesriikide valitsuste esindajad volitavad käesolevaga nõukogu eesistujariiki pidama liikmesriikide nimel ning liikmesriikide seisukohtade alusel läbirääkimisi Euroopa metsi käsitleva õiguslikult siduva kokkuleppe nende sätete üle, mis kuuluvad liikmesriikide pädevusse, kui 14.–16. juunil 2011 Norras Oslos toimuval kuuendal Euroopa metsade kaitset käsitleval ministrite konverentsil võetakse vastu otsus sellise õiguslikult siduva kokkuleppe üle läbirääkimiste alustamise kohta.
   2.   Lõige 1 ei mõjuta liikmesriikide edasisi otsuseid, mis on seotud esindaja nimetamisega nende pädevusse kuuluvates küsimustes.
   Artikkel 2
   1.   Läbirääkimised peetakse käesoleva otsuse addendum’is esitatud läbirääkimisjuhiste kohaselt.
   2.   Läbirääkimiste eesmärk on anda kehtivatele mitmepoolsetele metsandust käsitlevatele kokkulepetele ja õiguslikult mittesiduvatele dokumentidele tõendatavat lisaväärtust, tagades seejuures kulutõhusa elluviimise ja vältides täiendavaid halduskulusid. Läbirääkimised peetakse kooskõlas liikmesriikide valitsuste esindajate määratletud läbirääkimisseisukohtadega ning vastavalt praktilisele korrale, mis mõlemad lepitakse kokku konsensuse alusel. Läbirääkimiste pidamisel konsulteeritakse nõukogu otsuse (Euroopa Liidu osalemise kohta läbirääkimistel, kus käsitletakse õiguslikult siduvat kokkulepet Euroopa metsade kohta) artikli 1 lõikes 4 osutatud erikomitees kokku tulevate liikmesriikide valitsuste esindajatega. Nõukogu eesistujariik teeb kõik jõupingutused selliselt määratletud seisukohtade säilitamiseks ning annab pärast valitsustevahelise läbirääkimiskomitee iga istungit liikmesriikide valitsuste esindajatele aru läbirääkimiste edenemise kohta.
   3.   Liikmesriikide nimel tegutsev eesistujariik teeb läbirääkimiste ajal tihedat koostööd komisjoniga, et saavutada liidu ja selle liikmesriikide rahvusvahelise esindamise ühtsus.
   Artikkel 3
   Käesolev otsus on adresseeritud nõukogu eesistujariigile.
   
      Luxembourg, 10. juuni 2011
      
         
            eesistuja
         
         FELLEGI T.